ഭവാനിപൂര് ഉപതെരഞ്ഞെടുപ്പ് മമത ബാനര്ജിക്ക് ജയം ഭവാനിപൂര് മണ്ഡലത്തില് മമത ബാനര്ജിക്ക് ഉജ്ജ്വല ജയം. ഉപതെരഞ്ഞെടുപ്പില് 58,832 വോട്ടിന്റെ ഭൂരിപക്ഷമാണ് മമതയ്ക്ക് ലഭിച്ചത്. 24,396 വോട്ടുകളാണ് ബിജെപി സ്ഥാനാര്ത്ഥിക്ക് ലഭിച്ചത്. ഭവാനിപ്പൂര് മണ്ഡലത്തിലെ ഏറ്റവും ഉയര്ന്ന ഭൂരിപക്ഷമാണിത്. തൃണമൂല് കോണ്ഗ്രസിനെയും മമതയെയും സംബന്ധിച്ച് മുഖ്യമന്ത്രി പദത്തില് തുടരാന് ഈ വിജയം ഏറെ അത്യാവശ്യമായിരുന്നു. ബിജെപിയെ സംബന്ധിച്ചിടത്തോളം 80 വാര്ഡുകളില് സംസ്ഥാന, ദേശീയ നേതാക്കളെ ചുമതല ഏല്പിച്ച് കൃത്യമായ തെരഞ്ഞെടുപ്പ് മുന്നൊരുക്കങ്ങളാണ് നടത്തിയത്. എങ്കിലും ഇത്ര വലിയ പരാജയം ഏറ്റുവാങ്ങേണ്ടിവന്നത് അവര്ക്ക് തിരിച്ചടിയാവും. അതേസമയം, ബംഗാളില് വിജയാഘോഷം തെരഞ്ഞെടുപ്പ് കമ്മീഷന് വിലക്കിയിട്ടുണ്ട്. ആഹ്ലാദപ്രകടനങ്ങള് അനുവദിക്കരുതെന്ന് സംസ്ഥാന സര്ക്കാരിന് നിര്ദേശം നല്കി. കൊവിഡ് മാനദണ്ഡങ്ങള് പാലിക്കുന്നത് ഉറപ്പു വരുത്തണം. അക്രമങ്ങള് ഉണ്ടാകാതെ കര്ശന സുരക്ഷ ഏര്പ്പെടുത്തണമെന്നും തെരഞ്ഞെടുപ്പ് കമ്മീഷന് നിര്ദേശിച്ചു. എന്നാല്, കമ്മീഷന്റെ നിര്ദേശം ലംഘിച്ച് തൃണമൂല് പ്രവര്ത്തകര് ആഹ്ലാദ പ്രകടനവുമായി തെരുവിലിറങ്ങി. നിയമസഭ തെരഞ്ഞെടുപ്പ് ഫലപ്രഖ്യാപനത്തിന് ശേഷം ബംഗാളില് വ്യാപക അക്രമണം നടന്നിരുന്നു. നിരവധി പേരാണ് വിവിധയിടങ്ങളില് കൊല്ലപ്പെട്ടത്. രണ്ടു തവണ മമതയെ വിജയിപ്പിച്ച മണ്ഡലമാണ് ഭവാനിപൂര്. സ്ഥാനാര്ത്ഥികള് മരിച്ചതിനെ തുടര്ന്നാണ് മുര്ഷിദാബാദ് ജില്ലയിലെ ജംഗിപൂര്, സംസേര്ഗഞ്ച് മണ്ഡലങ്ങളില് ഉപതെരഞ്ഞെടുപ്പ് നടന്നത്. മൂന്ന് മണ്ഡലങ്ങളിലായി 6,97,164 വോട്ടര്മാരാണുള്ളത്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.